MEGA บวกเกือบ 5% สูงสุดในรอบกว่า 2 ปี
MEGA บวกเกือบ 5% สูงสุดในรอบกว่า 2 ปี โดย ล่าสุด ณ เวลา 14.48 น. อยู่ที่ 21.30บาท บวก 1.00บาท หรือ 4.93% สูงสุดที่ 21.60 บาท ต่ำสุดที่ 20.20 บาท ด้วยมูลค่าซื้อขาย 239.78 ล้านบาท ด้าน บล.ธนชาต แนะนำซื้อ
18 ต.ค. 2559

ผู้สื่อข่าวรายงานว่า ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA โดย ล่าสุด ณ เวลา 14.48 น. อยู่ที่ 21.30 บาท บวก 1.00 บาท หรือ 4.93% สูงสุดที่ 21.60 บาท ต่ำสุดที่ 20.20 บาท ด้วยมูลค่าซื้อขาย 239.78 ล้านบาท ขณะที่ดัชนีหุ้นไทยโดยรวมลบ 0.10%

โดยราคาหุ้น MEGA ปรับตัวขึ้นสูงสุดในรอบกว่า 2 ปี นับตั้งแต่ราคาปิดอยู่ที่ระดับ 21.50 บาท เมื่อวันที่ 29 ก.ค.57
ขณะที่ บล.ธนชาต ระบุในบทวิเคราะห์ แนะนำซื้อ MEGA มีแนวต้านแรกที่ 20.90 บาท หากผ่านได้มีแนวต้านถัดไปที่ 21.70 และ 23.00 บาท ตามลำดับ โดยมองว่าราคาหุ้นดีดตัวฟื้นตัวขึ้นทดสอบกรอบบนของการพักฐานคู่ขนาน พร้อมปริมาณการซื้อขายสูงสนับสนุน สอดคล้องกับเครื่องมือ MACD เป็นบวกชี้ขึ้น
ด้าน บล.ฟิลลิป (ประเทศไทย) ระบุในบทวิเคราะห์ แนะนำเก็งกำไร MEGA แนวรับ 21.40 บาท แนวต้าน 22.20, 22.50 บาท จุดตัดขาดทุน 21.00 บาท โดยเกิดแท่งเทียนที่เป็น Bullish พร้อมสัญญาณซื้อจากเครื่องมือ MACD และ Modi. Sto แนวโน้มดี 